*****

ΚΑΝΟΝΙΣΜΟΣ (ΕΟΚ) αριθ. 1636/85 ΤΗΣ ΕΠΙΤΡΟΠΗΣ

της 17ης Ιουνίου 1985

που τροποποιεί τις προθεσμίες για τη σύναψη των συμβάσεων που αναφέρονται στους κανονισμούς (ΕΟΚ) αριθ. 615/85 και (ΕΟΚ) αριθ. 616/85 σχετικά με τη συνέχιση των ενεργειών που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1302/85 (2), και ιδίως το άρθρο 4,

Εκτιμώντας:

ότι το άρθρο 5 παράγραφοι 2 και 3 του κανονισμού (ΕΟΚ) αριθ. 615/85 της Επιτροπής της 8ης Μαρτίου 1985 για τη συνέχιση των ενεργειών όσον αφορά τη βελτίωση της ποιότητας του γάλακτος στην Κοινότητα που αναφέρονται στον κανονισμό (ΕΟΚ) αριθ. 1271/78 (3), προβλέπει ότι η Επιτροπή καταρτίζει, πριν από την 1η Ιουνίου 1985, τον κατάλογο των προτάσεων που λαμβάνονται υπόψη για χρηματοδότηση και ότι οι αρμόδιοι οργανισμοί συνάπτουν, πριν από την 1η Αυγούστου 1985, τις συμβάσεις σχετικά με τις ενέργειες που λαμβάνονται υπόψη· ότι η εξέταση των εν λόγω προτάσεων ζητεί μια περίοδο χρόνου μεγαλύτερη από αυτή που προβλέπεται· ότι πρέπει να μετατεθούν οι εν λόγω δύο ημερομηνίες· επίσης, κατά συνέπεια, η ημερομηνία της 1ης Αυγούστου 1987 που αναφέρεται στο άρθρο 1 παράγραφος 2·

ότι οι ίδιες δυσκολίες παρουσιάζονται για την τήρηση των ημερομηνιών που προβλέπονται στο άρθρο 5 παράγραφοι 2 και 3 του κανονισμού (ΕΟΚ) αριθ. 616/85 της Επιτροπής της 8ης Μαρτίου 1985 για τη συνέχιση των ενεργειών προωθήσεως και διαφημίσεως στον τομέα του γάλακτος και των γαλακτοκομικών προϊόντων που αναφέρονται στον κανονισμό (ΕΟΚ) αριθ. 723/78 (4)· ότι πρέπει να προβλεφθεί η ίδια μετάθεση των ημερομηνιών γι'αυτό τον κανονισμό·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 615/85 τροποποιείται ως εξής:

1. Η ημερομηνία «1η Αυγούστου 1987», που αναφέρεται στο άρθρο 1 παράγραφος 2, αντικαθίσταται από την ημερομηνία «30 Αυγούστου 1987».

2. Η ημερομηνία «1η Ιουνίου 1985», που αναφέρεται στο άρθρο 5 παράγραφος 2, αντικαθίσταται από την ημερομηνία «20 Ιουνίου 1985 ».

3. Η ημερομηνία «1η Αυγούστου 1985», που αναφέρεται στο άρθρο 5 παράγραφος 3, αντικαθίσταται από την ημερομηνία «30 Αυγούστου 1985».

Άρθρο 2

Ο κανονισμός (ΕΟΚ) αριθ. 616/85 τροποποιείται ως εξής:

1. Η ημερομηνία «1η Αυγούστου 1986», που αναφέρεται στο άρθρο 1 παράγραφος 3, αντικαθίσταται από την ημερομηνία «30 Αυγούστου 1986».

2. Η ημερομηνία «1η Ιουνίου 1985», που αναφέρεται στο άρθρο 5 παράγραφος 2, αντικαθίσταται από την ημερομηνία «20 Ιουνίου 1985 ».

3. Η ημερομηνία «1η Αυγούστου 1985», που αναφέρεται στο άρθρο 5 παράγραφος 3, αντικαθίσταται από την ημερομηνία «30 Αυγούστου 1985».

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουνίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 137 της 26. 5. 1977, σ. 6.

(2) ΕΕ αριθ. L 132 της 27. 5. 1985, σ. 9.

(3) ΕΕ αριθ. L 69 της 9. 3. 1985, σ. 32.

(4) ΕΕ αριθ. L 69 της 9. 3. 1985, σ. 36.